বেগম কুলসুমের প্রয়াণে শোকপ্রকাশ করেছেন সে দেশের নয়া প্রধানমন্ত্রী ইমরান খান। আইন মেনে তাঁকে সমাধিস্থ করতে সবরকম সরকারি সুবিধা দেওয়া হবে বলে একটি বিবৃতি প্রকাশ করেছেন তিনি।লন্ডনে পাক হাইকমিশনারকেও শরিফ পরিবারকে সবরকম সহযোগিতার নির্দেশ দিয়েছেন। নওয়াজ শরিফের পরিবারকে সমবেদনা জানিয়েছেন সে দেশের সেনা প্রধান জেনারেল কামার জাভেদ বাজওয়াও। সেনা মুখপাত্রের তরফে টুইট করা হয়, ‘বেগম কুলসুম নওয়াজের প্রয়াণে দুঃখ প্রকাশ করেছেন সেনা প্রধান। তাঁর পরিবারকে সমবেদনা জানিয়েছেন।’